Enijs Maiks

Enijs Maiks (; īstajā vārdā Ainārs Micītis; dzimis ) ir latviešu elektroniskās mūzikas un popmūzikas izpildītājs, ierakstu producents, dziesmu un tekstu autors, neatkarīgās ierakstu izdevniecības Elektrikana Rekordz (One Man And A Drum Machine) līdzdibinātājs. Ar dažādiem pseidonīmiem izdevis septiņpadsmit albumu. Producējis dziesmas un virkni albumu arī citiem izpildītājiem, tai skaitā ar Janu Hermani.

Biogrāfija 
No 12 gadu vecuma Ainārs sāka apzināti un ļoti nopietni interesēties par tā laika aktuālo mūziku un krāt mūzikas ierakstus. Paralēli apguva akustiskās ģitāras spēles pamatprincipus.
1980. gada rudenī viņš sāka spēlēt sitamos instrumentus smagā roka/smagā metāla grupā Joks, kuras kodols bija Ainārs Bertrands (soloģitāra) un Ainārs Betlers (basģitāra).
Grupu pameta 1983. gada sākumā. Tā paša gada vasarā viņš pieņēma pseidonīmu Annie Mike, kura sākuma burti saturēja īstā vārda pirmos burtus AM, un bija tieša atsauce uz grupas Eurythmics vokālisti Annie Lennox un Radio Luxembourg dīdžeju Mike Hollis.

No 1983. gada novembra līdz 1985. gada decembrim Micītis bija iesaukts Padomju armijas karadienestā.
1986. gada pavasarī viņš sāka spēlēt sitamos instrumentus grupā Slaisti. 1987. gadā grupa pievienojas LVU studentu roka klubam. Slaisti uzstājas skolās, iestādēs un pagrīdes festivālos, bet ne pārāk aktīvi. Šajā laikā Enijs Maiks sacerēja gandrīz divus desmitus dziesmu, kuras pārējie grupas dalībnieki neakceptēja stilistisku iemeslu dēļ, kā rezultātā viņš ar divu magnetofonu palīdzību sāka veikt solo ierakstus vienatnē, pakāpeniski ierakstot visus instrumentus un balsi, līdz 1989. gadā pameta Slaistus uz visiem laikiem. Ar hiphopa un hausmūzikas/tehno eksploziju 1980. gadu otrajā pusē Enijs Maiks arvien vairāk sliecās uz elektronisko, ierakstu studijās tapušo mūziku. 1991. gada sākumā viņš iegādājās savu pirmo sintezatoru un kopā ar sintpopa grupas Spogulis taustiņnieku Viesturu Biti izveidoja kopprojektu ar sākotnējo mērķi ieviest un popularizēt Latvijā pašmāju elektronisko deju mūziku. Gada beigās ar nosaukumu Happy Hi viņi ierakstīja 6 demo dziesmas. Nejaušas sagadīšanās pēc viena no dziesmām Mana mīļā dara to labāk 1992. gadā nokļuva Zvaigznīšu brīža topa pirmajā vietā.

1993. gadā Enijs Maiks ar dziesmu Tikai 1 Nakc kļuva par Mikrofona Muzikālā Vakara Favorītu, latviskoja pseidonīmu par Enijs Maiks
1994. gadā Enijs Maiks ar nosaukumu Fat Annie's Band (latviski: Resnās Enijas Blice) ieraksta vairākas dziesmas un saņem Mikrofona Gada Balvu kategorijā Spožākā debija Mikrofona rokaptaujā.
1999. gadā Enijs Maiks bija viens no ierakstu studijas un izdevniecības Estrada Chart Music līdzdibinātājiem. 2001. gadā izdod pirmo oficiālo (licencēto) Latvijas neatkarīgās mūzikas izlasi "Sound & Vision". 2003. gada sākumā leibls Estrada Chart Music beidz pastāvēt.

2006. gadā Enijs Maiks ar jauniem domubiedriem dibināja ierakstu leiblu One Man And A Drum Machine, vēlāko Elektrikana Rekordz, kurā līdz pat šim brīdim darbojas kā izdevējs, ierakstu producents un mūzikas video klipu veidotājs.
2009. gadā Enijs Maiks veidoja trokšņu un skaņu partitūru vienam no gaismas festivāla Staro Rīga visvairāk apmeklētākajiem objektiem "Laika grieži".

2017. gadā Enijs Maiks un Jana Hermane nolēma turpmākos ierakstus izdot kopīgi ar nosaukumu Elektrik Elderz, pirmais pilnformāta albums Totally Unnecessary publicēts 2018. gadā, otrais albums II publicēts 2019. gadā.

2020. gadā seko 6 dziesmu minialbums Pop Life, 2021. gadā 6 dziesmu minialbums Pacifik, bet 2022. gadā trešais pilnformāta albums Low Diskow Longplay.

Diskogrāfija

Studijas albumi 
 Pareizā kombinācija (ierakstīts: 1992-1994, izdots: 1994, izdevējs MicRec)
 Franču skūpsts ‘96 (ierakstīts un izdots: 1995, izdevējs Mapl)
 Jaunais albums (ierakstīts: 1995, izdots: 1998, izdevējs Studija Mix)
 Augstāk tikai zvaigznes (ierakstīts: 1997-1999, izdots: 2000, izdevējs Estrada Chart Music)
 Kramskis (ierakstīts: 2000-2002, izdots: 2002, izdevējs Estrada Chart Music)
 Kramskis-2 (ierakstīts: 2002-2003, izdots: 2003, pašizdots)
 Church Of The Modern Times (ierakstīts un pašizdots: 2005)
 Big Love (ierakstīts: 2004-2006, izdots: 2006, pašizdots)
 The Wonders Of Jam (ierakstīts: 2013-2015, izdots: 2015, izdevējs Elektrikana Rekordz)
 Totally Unnecessary (ierakstīts Elektrik Elderz sastāvā: 2017-2018, izdots: 2018, izdevējs Elektrikana Rekordz)
 II (ierakstīts Elektrik Elderz sastāvā: 2017-2019, izdots: 2019, izdevējs Elektrikana Rekordz)
 Low Diskow Longplay (ierakstīts Elektrik Elderz sastāvā: 2021-2022, izdots: 2022, izdevējs Elektrikana Rekordz)

EP ieraksti 
 Sliktas manieres (ierakstīts: 1995, izdotas tikai atsevišķas dziesmas izlasēs)
 Astral Coffee (ierakstīts: 2006-2008, izdots: 2008, izdevējs Elektrikana Rekordz)
 Cancelled Thunder (ierakstīts: 2009-2011, izdots: 2011, izdevējs Elektrikana Rekordz)
 Pop Life (izdots: 2020, Elektrik Elderz sastāvā, izdevējs Elektrikana Rekordz)
 Pacifik (izdots: 2021, Elektrik Elderz sastāvā, izdevējs Elektrikana Rekordz)

Videoklipi 
 Arlabunakti (1998)
 Charming (2008)
 Too Late (2009) (projekta Folkie PC ietvaros)
 Clearcut (2011)
 I Sway (2011)
 Revision (2013) 
 New Day Rising II (2014)
  Domino princips II (2017) (Elektrik Elderz sastāvā)
 Less Acid More Sugar (2018) (Elektrik Elderz sastāvā)
 Slow Travel To Lucidity (2018) (Elektrik Elderz sastāvā)
 Peace Is Boring (2019) (Elektrik Elderz sastāvā)
 Fine Time (2019) (Elektrik Elderz sastāvā)
 Broken Birdz (2020) (Elektrik Elderz sastāvā)
 Kur Tu Teci (2021) (Elektrik Elderz sastāvā)

Ārējās saites 
 Oficiālā mājaslapa
 YouTubekanāls

Atsauces 

1965. gadā dzimušie
Rīgā dzimušie
Latviešu mūziķi
Latviešu komponisti
Elektroniskās mūzikas mūziķi
Popmūziķi
Mūzikas producenti
1980. gadu mūzikas grupas
1990. gadu mūzikas grupas
2000. gadu mūzikas grupas
2010. gadu mūzikas grupas